Pidasin pikka meilivahetust tõsielusarja "Unistuste printsessis" osaleva modell Joanna praeguse peigmehega, kes nutuselt kurtis, et  tema pruudi poolpaljas ihu on nüüd netis pervertidele allalaadimiseks vabalt saadaval (kuigi minu teada on Joanna üles astunud ka pesumodellina). Ühe kirja lõppu lisas nagu prokurör: "Tüdrukud kahetsevad juhtunut." Ju oli talle mõnest krimisarjast meelde jäänud, et kui süüalune siiralt kahetseb, saab ta kergema karistuse.